
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταφορά οργανικών θέσεων του Υπουργείου Εσω¬ 
τερικών, Δημόσιας Διοίκησης και Αποκέντρωσης 

στην Περιφέρεια Αττικής. 1 

Ανάθεση, έγκριση και προκήρυξη διενέργειας της έρευ¬ 
νας ξενοδοχειακών επιχειρήσεων και εστιατορίων... 2 

Ανασυγκρότηση της Επιτροπής Καθορισμού Ορίων 
Αιγιαλού και Παραλίας και θέσεων αμμοληψίας 
{άρθ. 100 του Π.Δ. 284/88) στη Νομαρχία Χαλκδι- 

κής και ορισμός μελών αυτής. 3 

Τροποποίησητηςυπ’αριθμ. 33779/15.7.97 ΥΑ «Επιχο¬ 
ρήγηση νέων ελευθέρων επαγγελματιών Απεξαρ- 

τημένων και Αποφυλακισμένων ατόμων». 4 

Κήρυξη υποχρεωτικής της από 19.12.1997 ΣΣΕ για 
τους όρους αμοιβής και εργασίας των απασχολου- 
μένων με σχέση εργασίας ιδιωτικού δικαίου, στα 

Τυχερά Παίγνια Καζίνων του ΕΟΤ. 5 

Έγκριση της αριθ. 30/10.2.98 πράξης του ΔΣ/ΟΛΠ,... 6 

Συμπλήρωση - τροποποίηση του Κανονισμού Εκπαί¬ 
δευσης ΚΕΣΕΝ (ΚΕ/ΚΕΣΕΝ). 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 53642/24544/97/ 

14.1.1998 απόφαση Υφ/γού ΕΣ.Δ.Δ.Α. 8 

Διόρθωση σφάλματος στην υπ' αρ. Φ 1428/502 κ.ά. α¬ 
πόφαση «Πολιτογράφηση Αλλογενών Αλλοδα¬ 
πών», περιεχόμενο (2). 9 

Διόρθωση σφάλματος στη Φ. 13.1/962/Γ 1/1281 από¬ 
φαση του ΥΠ.Ε. Π. Θ. 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 11260 (1) 

Μεταφορά οργανικών θέσεων του Υπουργείου Εσωτερι¬ 
κών, Δημόσιας Διοίκησης και Αποκέντρωσης στην Πε¬ 
ριφέρεια Αττικής. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Ι.Τις διατάξεις του άρθρου 25, παρ. 11 του Ν. 


2539/1997 «Συγκρότηση της Πρωτοβάθμιας Τοπικής Αυ¬ 
τοδιοίκησης» (ΦΕΚ 244/τ.Α74.12.1997). 

2. Τις διατάξεις του άρθρου 2, παρ. 3 του Ν. 2503/1997 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις» (ΦΕΚ 107/Τ.Α730.5.1997). 

3. Τιςδιατάξειςτηςπαραγράφου 1 του άρθρου4τουΝ. 
2240/1994, όπως αντικαταστάθηκε με την παράγραφο 1 
του άρθρου 12του Ν. 2307/1995. 

4. Την 3916/2.2.1998 απόφασή μας. 

5 Το 2181/26.2,1998 έγγραφο της Περιφέρειας Αττι¬ 
κής, αποφασίζουμε: 

Συμπληρώνουμε την 3916/2.2.1998 απόφασή μας και 
διαπιστώνουμε ότι για τη στελέχωση της Περιφέρειας Ατ¬ 
τικής μεταφέρονται αυτοδικαίως τρεις (3) οργανικές θέ¬ 
σεις μόνιμου προσωπικού, Τις ανωτέρω θέσεις καταλαμ¬ 
βάνουν υπάλληλοι της πρώην Διευθύνσεως Εσωτερικών 
της Νομαρχίας Αθηνών, οι οποίοι μετά την κατάργηση της 
υπηρεσίας αυτής δεν διαπιστώθηκαν στην οικεία Νομαρ¬ 
χιακή Αυτοδιοίκηση και εξακολούθησαν να υπηρετούν μέ¬ 
χρι τη δημοσίευση του Ν. 2503/1997 σε υπηρεσία της 
παρ. 1 του άρθρου 4 του Ν. 2240/1994, όπως αντικατα- 
στάθηκε μετηνπαρ. Ιατου άρθρου 12του Ν. 2307/1995. 

Οι μεταφερόμενες οργανικές θέσεις και οι υπάλληλοι 
που τις καταλαμβάνουν κατά κατηγορία και κλάδο είναι οι 
εξής: 

α) Μία (1) προσωρινή οργανική θέση μόνιμου προσωπι¬ 
κού κλάδου ΠΕ Διοικητικού του άρθρου 25 του Ν. 
2503/1997. 

Ονοματεπώνυμο υπαλλήλου: Ρούσση Σοφία. 

β) Μία (1) προσωρινή οργανική θέση μόνιμου προσωπι¬ 
κού κλάδου ΔΕ Διοικητικού - Λογιστικού του άρθρου 25 
του Ν. 2503/1997. 

Ονοματεπώνυμο υπαλλήλου: Νιάρχου Ελένη. 

γ) Μία (1) τακτική οργανική θέση μόνιμου προσωπικού 
κλάδου ΔΕ Τεχνικού. 

Ονοματεπώνυμο υπαλλήλου: Ανθής Ξενοφών. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ βερ- 
νήσεως. 

Αθήνα, 24 Μαρτίου 1998 

ο ΥΠΟΥΡΓΟΙ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4711/Γ-1048 (2) 

Ανάθεση, έγκριση και προκήρυξη διενέργειας της έρευ¬ 
νας ξενοδοχειακών επιχειρήσεων και εστιατορίων. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 ■■περί οργανώσεως της ΕΣΥΕ» και 
των Π .Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27του Ν . 2081/92 και του άρ- 
θρουί του Ν. 2469/1997. 

γ. Του άρθρου 9του Ν. 2392/96 «πρόσβασητης Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση αριθ. 1107147/1239/0006Α'/4.10.96 
του Υπουργού Οικονομικών με θέμα «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών». 

2. Τον Κανονισμό (ΕΚ, ΕΥΡΑΤΟΜ) αριθ. 58/97 του Συμ¬ 
βουλίου της 20ής Δεκεμβρίου 1996 για τις στατιστικές 
διάρθρωσης των επιχειρήσεων. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ.ΕΣΥΕ (ειδ. φορέας 13-610 και ΚΑΕ 
0711) και του Προγράμματος των Δημοσίων Επενδύσεων 
του έτους 1998 συνολικού ύψους 109.000.000 δρχ, για το 
οικονομικό έτος 1998, από τα οποία: 

• 1.000.000 δρχ. στον ΚΑΕ 0711 (ειδ. φορέας 13-610) 
και 

• 108.000.000 δρχ. του Προγράμματος των Δημοσίων 
Επενδύσεων του έτους 1998. 

Η ανωτέρω δαπάνη των 108.000.000 δρχ. θα καλυφθεί 
από το Επιχειρησιακό Πρόγραμμα «Κλεισθένης» για την 
αναδιοργάνωση της Δημόσιας Διοίκησης, το οποίο χρη¬ 
ματοδοτείται κατά 50% από την Ε.Ε. 

4. Τις σχετικές εισηγήσεις με αριθ. Θ4-1298/4.11.1997 
και Θ4-1423/27.11.1997 του Τμήματος Στατιστικών Του¬ 
ρισμού της Δ/νσης Διανεμητικού Εμπορίου και Υπηρε¬ 
σιών και τη σύμφωνη γνώμη της Δ/νσης Μεθοδολογίας 
και Προγράμματος της Γ.Γ.ΕΣΥΕ, αποφασίζουμε: 

1 ,α. Αναθέτουμε στο Τμήμα Στατιστικών Τουρισμού της 
Δ/νσης Διανεμητικού Εμπορίου και Υπηρεσιών της 
Γ.Γ.ΕΣΥΕ τη διενέργεια της έρευνας ξενοδοχειακών επι¬ 
χειρήσεων και εστιατορίων, με περίοδο αναφοράς τα έτη 
1995, 1996 και 1997. 

β. Εγκρίνουμε και προκηρύσσουμε τη διεξαγωγή της έ¬ 
ρευνας αυτής από το Τμήμα Στατιστικών Τουρισμού της 
Δ/νσης Διανεμητικού Εμπορίου και Υπηρεσιών της 
Γ. Γ. ΕΣΥΕ, εντός των ετών 1998 και 1999. 

2. Σκοπός της έρευνας είναι η συλλογή στοιχείων με τα 
γενικά χαρακτηριστικά των ξενοδοχειακών επιχειρήσεων 
και των εστιατορίων, καθώς, επίσης, η συλλογή οικονομι¬ 
κών στοιχείων και στοιχείων απασχόλησης, ώστε να επι¬ 
τευχθεί συγκρισιμότητα με τα αντίστοιχα στοιχεία των 


Κρατών-Μελών της Ε,Ε, και να αξιολογηθούν οι κοινοτι¬ 
κές στατιστικές σχετικά με τη διάρθρωση, τις δραστηριό¬ 
τητες, την ανταγωνιστικότητα και τις επιδόσεις των επι¬ 
χειρήσεων αυτών εντός της Ε.Ε. 

3. Η έρευνα θα είναι δειγματοληπτική και γεωγραφικά 
θα καλύψει το σύνολο της Χώρας σε επίπεδο ΝΙΙΤ3II. Η ε¬ 
πιλογή καιηστρωματοποίησητου δείγματος θα είναι, κα¬ 
τά περίπτωση, τέτοια, ώστε να τηρούνται οι αναγκαίες 
συνθήκες που θα εξασφαλίζουν την αξιοπιστία των δια- 
βαθμιζομέων στην Ευρωπαϊκή Ένωση στοιχείων. 

Ερευνώμενη μονάδα ορίζεται η επιχείρηση και θα ερευ- 
νηθούν οι επιχειρήσεις που ανήκουν στον Τίτλο Η «ξενο¬ 
δοχεία και εστιατόρια» της Στατ. Ταξινόμησης ΝΑΟΕ Α- 
ναθ. 1 {κωδ. κλάδου 55.1+55.2 και 55.3 + 55.4+55.5). 

Το μητρώο, στο οποίο θα βασιστεί η έρευνα, είναι το Μη¬ 
τρώο Επιχειρήσεων έτους 1995, το οποίο έχει καταρτίσει 
η ΕΣΥΕ από Διοικητικές πηγές (Φ Π.Α. κ.λπ.) και έχει ενη¬ 
μερώσει με νεότερα στοιχεία, 

Περίοδος αναφοράς των στοιχείων είναι τα έτη 1995, 
1996 και 1997. 

4. Η επιλογή του κατάλληλου δείγματος, η οριστικοποί¬ 
ηση της μορφής του ερωτηματολογίου της έρευνας, η 
σύνταξη των οδηγιών για τη συμπλήρωσή του, η διαμόρ¬ 
φωση των σχεδίων πινάκων, καθώς επίσης και η αποστο¬ 
λή των ερωτηματολογίων στις επιχειρήσεις, προβλέπεται 
να ολοκληρωθούν εντός του α' εξαμήνου του έτους 1998. 

Η διενέργεια της έρευνας, με τη συμπλήρωση και συλ¬ 
λογή των ερωτηματολογίων, θα ολοκληρωθεί έως 
31.12.1998. 

5. Τα όργανα διενέργειας της έρευνας θα είναι: 

α. υπάλληλοι της Γ.Γ.ΕΣΥΕ, μόνιμοι και Ι.Δ., με δυνατό¬ 
τητα μετακίνησης εντός και εκτός έδρας και 

β. ιδιώτες - συνεργάτες, οι οποίοι θα απασχοληθούν κα¬ 
τά το στάδιο της συλλογής των στοιχείων. 

6.0 καθορισμός της αμοιβής των ιδιωτών-συνεργατών 
για την έρευνα αυτή θα καθορισθεί με νεότερη απόφασή 
μας. 

7. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Μαρτίου 1998 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 
-♦- 

Αριθ. 1034618/759/0006Α' (3) 

Ανασυγκρότηση της Επιτροπής Καθορισμού Ορίων Αι- 
γιαλού και Παραλίας και θέσεων αμμοληψίας (άρθ. 
100 του Π.Δ. 284/88) στη Νομαρχία Χαλκδικής και ορι¬ 
σμός μελών αυτής. 

Ο ΓΕΝΙΚΟΣ ΔΙΕΥΘΥΝΤΗΣ ΔΗΜΟΣΙΑΣ ΠΕΡΙΟΥΣΙΑΣ 
ΚΑΙ ΕΘΝΙΚΩΝ ΚΛΗΡΟΔΟΤΗΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 89,100 και 153 του Π.Δ. 284/88 «Οργα¬ 
νισμός του Υπουργείου Οικονομικών» (ΦΕΚ 128Α), όπως 
τροποποιήθηκε και ισχύει, και του Π,Δ. 551/88 «Οργανι¬ 
σμός Νομαρχιών - Οργάνωση Οικονομικών Υπηρεσιών» 
(ΦΕΚ 259Α ). 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

β) Της παρ. 5 του άρθρου 26α του Α.Ν, 2344/1940 {ό¬ 
πως αυτό προστέθηκε με τις διατάξεις της παρ. 3 του άρ¬ 
θρου 4 του Ν. 2386/96 ΦΕΚ 43Α') σύμφωνα με τις οποίες, 
για τον καθορισμό της οριογραμμής όχθης ή παρόχθιας 
ζώνης, στην αρμόδια Επιτροπή συμμετέχει ο Προϊστάμε¬ 
νος της Δ/νσης Γεωργίας της οικείας Νομαρχιακής Αυτο¬ 
διοίκησης, αντί του λιμενάρχη. 

γ) Του Ν. 2218/1994 (ΦΕΚ90/Α ), όπως τροποποιήθηκε 
και ισχύει, με τις οποίες συστήθηκαν οι Νομαρχιακές Αυ¬ 
τοδιοικήσεις και καταργήθηκαν ορισμένες δημόσιες πο¬ 
λιτικές υπηρεσίες που συγκροτούσαν τη Νομαρχία, ενώ 
οι λοιπές υπηρεσίες (στις οποίες περιλαμβάνονται και οι 
Υπηρεσίες του Υπουργείου Οικονομικών) υπήχθησαν 
στην Περιφερειακή Διοίκησητου Νομού ή Νομαρχίαςπου 
συστήθηκαν με τις διατάξεις αυτές. 

δ) Του Ν. 2503/97(ΦΕΚ 107/Α'),μετιςοποίεςέγινεηορ- 
γάνωση της Περιφέρειας ως ενιαίας αποκεντρωμένης μο¬ 
νάδας διοίκησης του Κράτους (με υπηρεσίες της στην έ¬ 
δρα της Περιφέρειας και στους Νομούς και κατά τόπον 
αρμοδιότητα την Περιφέρεια και το Νομό, αντίστοιχα), 
καταργου μένω ν των Περιφερειακών Διοικήσεων των Νο¬ 
μών και Νομαρχιών. 

ε) Του άρθρ. 5 του Ν. 2386/96 (ΦΕΚ 43Α'), με τις οποίες 
ρυθμίστηκαν ορισμένα θέματα συγκρότησης των συλλο¬ 
γικών οργάνων του Υπουργείου Οικονομικών που εδρεύ¬ 
ουν στις Νομαρχίες, στη σύνθεση των οποίων προβλέπε- 
ται η συμμετοχή εκπροσώπων ορισμένων Υπηρεσιών της 
τέως Νομαρχίας, που υπήχθησαν στη Νομαρχιακή Αυτο¬ 
διοίκηση. 

στ) Της παρ. 4 του άρθρου 26 του Ν. 2579/98 (ΦΕΚ 
31 Α') σύμφωνα με τις οποίες, στις περιπτώσεις που προ- 
βλέπεται η συμμετοχή σε συλλογικά όργανα του Υπουρ¬ 
γείου Οικονομικών, ως έκτης θέσεώςταυ, υπαλλήλου Υ¬ 
πηρεσίας, που έχει καταργηθεί ή αλλάξει μορφή, ορίζεται 
στη θέση αυτού, με απόφαση του Υπουργού Οικονομι¬ 
κών, υπάλληλος άλλης Υπηρεσίας του ίδιου ή άλλου φο¬ 
ρέα. 

2. Την αριθμ. 28/95 απόφαση της Νομ. Αυτοδ. Χαλκιδι¬ 
κής με την οποία ορίζεται ο Οργανισμός Εσωτερικής Ορ¬ 
γάνωσης και λειτουργίας των υπηρεσιών αυτής (Β' 360). 

3. Το σχετικό έγγραφο αίτημα της Κτηματικής Υπηρε¬ 
σίας Χαλκιδικής. 

4. Την αριθμ. 1087903/1481/ΒΌ006/28.8.97 (ΠΟΛ1233) 
απόφαση του Υπουργού Οικονομικών (ΦΕΚ 779 Β') «Με¬ 
ταβίβαση αρμοδιοτήτων του Υπουργού Οικονομικών 
στους Προϊσταμένους των Περιφερειακών Υπηρεσιών 
του Υπουργείου Οικονομικών, πλην Γ.Λ.Κ. και Γ.Χ.Κ.», α¬ 
ποφασίζουμε: 

1. Ανασυγκροτούμε την Επιτροπή Καθορισμού Ορίων 
Αιγιαλού και Παραλίας και θέσεων Αμμοληψίας στη Νο¬ 
μαρχία Χαλκιδικής και ορίζουμε μέλη αυτής τους εξής: 

α) Τον κάθε φορά Προϊστάμενα της Κτηματικής Υπηρε¬ 
σίας Χαλκιδικής ως Πρόεδρο, με αναπληρωτή το νόμιμο 
αναπληρωτή του. 

β) Τον Ευστάθιο Χατζόπουλο, Αγρ. - Τοπογρ. Μηχ/κό, υ¬ 
πάλληλο της Κτηματικής Υπηρεσίας Χαλκιδικής, ως μέ¬ 
λος (μηχανικό του Δημοσίου) με αναπληρωτή τον Νικό¬ 
λαο Πάσχο, Μηχανικό του Τμήματος Τεχνικής Υπηρεσίας 
Δήμων και Κοινοτήτων της Δ/νσης Τοπικής Αυτοδιοίκη¬ 
σης και Διοίκησης της Περ. Κεντρ. Μακεδονίας, που έχει 
τοπική αρμοδιότητα και έδρα στο νομό Χαλκιδικής. 

γ) Τον αρμόδιο Λιμενάρχη με αναπληρωτή το νόμιμο α¬ 
ναπληρωτή του. 


δ) Τον Προϊστάμενο της Δ/νσης Υγείας και Πρόνοιας 
(Γ ιατρό), της Νομαρχιακής Αυτοδιοίκησης Χαλκιδικής, με 
αναπληρωτή το νόμιμο αναπληρωτή του, στη θέση του 
Προϊσταμένου (Γιατρού), του Τμήματος Κοινωνικών Υπη¬ 
ρεσιών της Νομαρχίας, που καταργήθηκε, ότανπρόκειται 
γιααμμοληψία. 

Για αμμοληψία, εκτός παραλιακών ή θαλασσίων χώρων, 
αντίτου αρμόδιου Λιμενάρχη, συμμετέχει ο Διοικητής του 
οικείου Αστυνομικού Τμήματος ή Σταθμού. 

Γιατον καθορισμό οριογραμμής όχθης ή παρόχθιας ζώ¬ 
νης μεγάλων λιμνών και πλεύσιμων ποταμών αντί του λι¬ 
μενάρχη συμμετέχει ο Προϊστάμενος της Δ/νσης Γεωρ¬ 
γίας της Ν.Α. Χαλκιδικής. 

2. Η θητεία της Επιτροπής είναι διετής. 

3. Από την έκδοση της παρούσας απόφασης παύει να ι¬ 
σχύει η αριθ. 1111885/7966/Β0010/18.11.97 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1998 

Ο Γενικός Διευθυντής Δη μ. Περιουσίας 
και Εθν. Κληροδ/των 

ΠΑΝ. ΠΙΛΑΤΗΣ 

- « - 

Αριθ. 33263 (4) 

Τροποποίηση της υπ’ αριθμ. 33779/15.7.97 ΥΑ «Επιχορή¬ 
γηση νέων ελευθέρων επαγγελματιών Απεξαρτημέ- 
νων και Αποφυλακισμένων ατόμων». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως 
τροποποιήθηκε με τα άρθρα 6, 7 και 8 του Ν. 1836/89 
«Προώθηση της Απασχόλησης και Επαγγελματικής Κα¬ 
τάρτισης και άλλες διατάξεις» και το άρθρο 6 του Ν. 
2434/96. 

2. Το Π.Δ. 246/86. 

3. Τις διατάξεις του άρθρου 51 του Ν. 1892/90 και των 
σχετικών αποφάσεων του Υπουργού Εργασίας για τη δη¬ 
μιουργία νέων θέσεων εργασίας. 

4. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τηταςτων κρατικών δαπανών» (Α' 38). 

5. Το άρθρο 1 της παρ. 4 του Ν 1648/86 όπως τροπο¬ 
ποιήθηκε με το άρθρο 22 του Ν. 2224/94. 

6. Την υπ’ αριθμ. 33779/15.7.97 ΥΑ «Επιχορήγηση νέων 
ελευθέρων επαγγελματιών Απεξαρτημένων και Αποφυ¬ 
λακισμένων ατόμων». 

7. Την υπ' αριθμ. 289/3.3.98 γνώμη του Δ.Σ. του ΟΑΕΔ 
(αριθμ. συνεδρ. 9/3.3.98) που μας υποβλήθηκε με το υπ' 
αριθμ. Β. 104875/11.3.98 έγγραφό του, αποφασίζουμε: 

Τροποποιούμε την υπ' αριθμ. 33779/15.7.97 απόφασή 
μας, ως εξής: 

α) Στην πρώτη σελίδα της αριθμ. 33779/15.7.97 Υ.Α. 
στις ομάδες ατόμων, προστίθενται και οι παλιννσστού- 
ντες και διαμορφώνεται το «ΘΕΜΑ» της απόφασης ως ε¬ 
ξής: 

ΘΕΜΑ: Επιχορήγηση Νέων Ελευθέρων Επαγγελματιών 
Απεξαρτημένων, Αποφυλακισμένων και Παλιννοστού- 
ντων Νομού Δράμας, που καταρτίσθηκαν στα πλαίσιατου 

Ε.Π. «Καταπολέμηση του Κοινωνικού Αποκλεισμού από 
την Αγορά Εργασίας» στο Πρόγραμμα «ΚΤΙΖΩ ΤΟ ΣΠΙΤΙ 
ΜΟΥ». 

β) Στη δεύτερη σελίδα προστίθεται και Υποπρόγραμμα 
Γ και οι εγκεκριμένες θέσεις επιμερίζονται ως εξής: 

-Υποπρόγραμμα Α': Αφορά την επιχορήγηση 15 Ν.Ε.Ε. 
Απεξαρτημένων από τοξικές ουσίες Ατόμων, ηλικίας από 
18 έως 60 ετών. 

-Υποπρόγραμμα Β': Αφορά την επιχορήγηση 15 Ν.Ε.Ε. 
Αποφυλακισμένων Ατόμων, ηλικίας από 18 έως 60 ετών. 

-Υποπρόγραμμα Π: Αφορά την επιχορήγηση 40 Ν.Ε.Ε. 
παλιννοστούντων Νομού Δράμας, οι οποίοι παρακολού¬ 
θησαν το πρόγραμμα «ΚΤΙΖΩ ΤΟ ΣΠΙΤΙ ΜΟΥ» που υλο¬ 
ποιήθηκε στα πλαίσια του Ε.Π. «Καταπολέμηση του Κοι¬ 
νωνικού Αποκλεισμού από την αγορά εργασίας». 

γ) Στη σελίδα 3 παρ. 4, εδαφ. α, στην παρένθεση προ¬ 
στίθενται και οι παλιννοστούντες: {Αποφυλακισμένοι, Α- 
πεξαρτημένοι, Παλιννοστούντες). 

δ) Στη σελίδα 6, παρ. 7, προστίθεται και εδάφιο θ, στο ο¬ 
ποίο αναφέρεται ότι οι Παλιννοστούντες προσκομίζουν 
βεβαίωση ολοκλήρωσης του προγράμματος «ΚΤΙΖΩ ΤΟ 
ΣΠΙΤΙ ΜΟΥ». 

Σχετικά με την κάλυψη της δαπάνης, υπολογίζεται να 
δαπανηθούν από την ένταξη των παλιννοστούντων στο 
πρόγραμμα επιχορήγησης ΝΕΕ, για το έτος 1998 το ποσό 
των 40.000.000 δρχ. για το έτος 1999 το ποσό των 
37.000.000 δρχ., και για το έτος 2000 το ποσό των 
31.000.000 δρχ. 

Τα ποσά αυτά θ' αφαιρεθούν από τους κωδικούς: 
α) 639 Β6 

20.000.000 δρχ. για το έτος 1998 
18.000.000 δρχ. για το έτος 1999 και 
15.000.000 δρχ. για το έτος 2000 και 
β) 639 Β2 

20.000.000 δρχ. για το έτος 1998 
19.000.000 δρχ. για το έτος 1999 και 
16.000.000 δρχ. για το έτος 2000 
και θα μεταφερθούν στον κωδικό 639 Β1. 

Κατά τα λοιπά ισχύει ως έχει η υπ’ αριθμ. 33779/15.7.97 
απόφασή μας. 

Η ανωτέρω δαπάνη δεν βαρύνει τον Κρατικό Προϋπο¬ 
λογισμό και ως εκ τούτου δεν εμπίπτει στις διατάξεις της 
παρ. 3 του άρθρου 22 του Ν. 2362/95 (περί Δημοσίου Λο¬ 
γιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-»- 

Αρίθ. 10705 (5) 

Κήρυξη υποχρεωτικής της από 19.12.1997 ΣΣΕ για τους 
όρους αμοιβής και εργασίας των απασχολούμενων με 
σχέση εργασίας ιδιωτικού δικαίου, στα Τυχερά 
Παίγνια Καζίνων του ΕΟΤ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 


2. Την αριθ. 80078/4,10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10,96). 

3. Τη γνώμη που εξέφρασε το Ανώτατο Συμβούλιο 
ΕργασΓάςκατάτη συνεδρίασή του της4ης Μαρτίου 1998. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούντο 51 %των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 19.12.1997 ΣΣΕ 
για τους όρους αμοιβής και εργασίας των απασχολουμέ- 
νων με σχέση εργασίας ιδιωτικού δικαίου, στα τυχερά 
παίγνια Καζίνων του ΕΟΤ για όλους τους εργοδότες και 
εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 17.2.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 18 Μαρτίου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 3422.21Δ706/98 (6) 

Έγκριση της αριθ. 30/10.2.98 πράξης του ΔΣ/ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/1950 (ΦΕΚ 252 Α') που κυρώθηκε με 
τονΝ. 1630/51 (ΦΕΚ 8Α), όπως αυτός τροποποιήθηκε και 
συμπληρώθηκε από τον Ν. 2323/1953 (ΦΕΚ 66 Α'). 

β) Του άρθ ρο υ 6 του Ν. 1220/81 (Φ Ε Κ 296 Α'). 

γ) Του άρθρου 36 παρ. ΙΟτου ΝΔ 1/1968 (ΦΕΚ270Α') ό¬ 
πως τροποποιήθηκε από το άρθρο 1 του ΒΔ 27/1969 (ΦΕΚ 
6Α'). 

δ) Του άρθρου 29 Α' του Ν. 1558/85 (ΦΕΚ 137 Α') 
«Κυβέρνηση και Κυβερνητικά Όργανα», όπως προστέθη¬ 
κε μετά άρθρο 27του Ν. 2081/1992 (ΦΕΚ 154 Α') και τρο¬ 
ποποιήθηκε με το άρθρο 1 παρ. 2ατου Ν. 2469/1997 (ΦΕΚ 
38 Α'). 

ε) Του Κανονισμού Εργασίας Εργατών Λιμένος 
Πειραιώς (ΦΕΚ 579 Β/1971). 

2. Την αριθ. 30/10.2.98 Πράξη του ΔΣ/ΟΛΠ. 

3. Το αριθ. 4137/438/13.2.98 έγγραφο του ΟΛΠ καθώς 
και την αριθ. 290/14.1.98 Υπηρεσιακή Εισήγηση της 
Αρμόδιας Δ/νοης του Οργανισμού. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του 
Προϋπολογισμού του ΝΠΔΔτου ΟΛΠ, αποφασίζουμε: 

1. Εγκρίνουμετην αριθ. 30/98πράξητου ΔΣ του ΟΛΠ με 
την οποία αντικαθίσταται το εδάφιο α της παραγράφου 3 
του άρθρου 19 του Κανονισμού Εργασίας Εργατών 
Λιμένα Πειραιά ως ακολούθως: 

Κατά την απογευματινή και νυχτερινή φυλακή των κα¬ 
θημερινών από Δευτέρα έως Παρασκευή, ο αριθμός των 
διατιθέμενων μονίμων και δοκίμων λιμενεργατών θα κα¬ 
θορίζεται κατά την κρίση της αρμόδιας υπηρεσίας του 
ΟΛΠ σύμφωνα με τις εκάστοτε διαμορφωμένες ανάγκες 
του λιμένος. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Η παρούσα να δημασιευθεί στην Εφημερίδα της 
Κυβερνήσεως και η ισχύς της να αρχίσει από την επόμενη 
της δημοσιεύσεώς της. 

Πειραιάς. 20 Μαρτίου 1998 

Ο ΥΠΟΥΡΓ ΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

-♦- 

Αριθ. Μ. 2115.11/7/98 (7) 

Συμπλήρωση - τροποποίηση του Κανονισμού Εκπαίδευ¬ 
σης ΚΕΣΕΝ (ΚΕ/ΚΕΣΕΝ). 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 68 του ΝΔ187/73 «Περί Κώ- 
δικος Δημοσίου Ναυτικού Δικαίου «(ΦΕΚ261Α/73). 

β. Τις διατάξεις του άρθρου 8 του ΝΔ 1383/73 «Περί ι- 
δρύσεως Κέντρων Επιμόρφωσης Εμπορικού Ναυτικού» 
(ΦΕΚ94Α/73). 

γ. Το ΠΔ 307/73(ΦΕΚ 251/Α) «Περί οργανώσεως διοική- 
σεως και λειτουργίας των Κέντρων Επιμορφώσεως Στε¬ 
λεχών Εμπορικού Ναυτικού» (ΚΕΣΕΝ) όπως τροποποιή¬ 
θηκε και ισχύει σήμερα. 

δ. Την απόφασή μας αριθμ. 2115.11/4/93/1.9.93 (ΦΕΚ 
754/93) «Κύρωση ΚΕ/ΚΕΣΕΝ» όπως συμπληρώθηκε και 
τροποποιήθηκε μέχρι σήμερα. 

ε. Την παράγραφο Β95του άρθρου 1 της ΥΑ 4222.1/7/ 
97/11.8.97 (ΦΕΚ724/19.8.1997). 

στ. Την αριθμ. 1/26.1.98 γνωμοδότηση του Συμβουλίου 
ΔΣΕΝ. 

ζ. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Την αντικατάσταση του Αρθρου 13 του ισχύοντα Κα¬ 
νονισμού Εκπαίδευσης (ΚΕ/ΚΕΣΕΝ) ως ακολούθως: 

«Άρθρο 13 

(Αριθμός Τμημάτων και σπουδαστών) 

1. Για κάθε κύκλο σπουδών ανάλογα με τις δυνατότητες 
κάθε ΚΕΣΕΝ και τον αριθμό των υποψηφίων μπορούν να 
λειτουργούν ταυτόχρονα περισσότερα από ένα τμήματα 
σε κάθε Διεύθυνση Σπουδών. 

2. Ο αριθμός των τμημάτων που λειτουργούν κάθε φο¬ 
ρά καθώς και οι σχετικές λειτουργικές λεπτομέρειες ρυθ¬ 
μίζονται από τον Διοικητή του ΚΕΣΕΝ, ύστερα από εισή¬ 
γηση του Διευθυντού Σπουδών. 

3. Ο αριθμός των σπουδαστών σε κάθε τμήμα δεν μπο¬ 
ρεί να είναι μικρότερος των δέκα (10). Εάν δεν καθίσταται 
δυνατό να συμπληρωθεί ο ελάχιστος αριθμός των δέκα 
(10) ατόμων, με την έναρξη του εκπαιδευτικού έτους λει¬ 
τουργεί υποχρεωτικά αντίστοιχο τμήμα, ανεξάρτητα από 
τον αριθμό των υποψηφίων. 

4. Για τις πρακτικές εφαρμογές που μνημονεύονται σε 
όλα τα παραρτήματα και προσαρτήματα του ΚΕ/ΚΕΣΕΝ 
πρέπει να λαμβάνεται μέριμνα, ανάλογα με την υλικοτε- 
χνική υποδομή του κάθε ΚΕΣΕΝ, να συγκροτούνται ομά¬ 
δες έως 16 άτομα και θα αντιστοιχεί ένας καθηγητής ανά 
16 σπουδαστές. Κάθε άλλη διάταξη που ρύθμιζε παρό¬ 
μοιο θέμα του λοιπού καταργείται καθώς επίσης και όπου 
αναφέρεται ανώτατο όριο σπουδαστών σε κάθε τάξη». 

2. Το εδάφιο δτηςπαρ. 1 του άρθρου 20 καταργείται και 


αντικαθίσταται το εδάφιο α της παραγρ.1 του αυτού άρ¬ 
θρου ως ακολούθως: 

«α. Πρόγραμμα Εκπαίδευσης στα Δεξαμενόπλοια / 
Π.Α.Π. (Παραρτ. Η και ΙΑ). 

3. Τον επαναγραμματισμό των εδαφίων ε, στ, ζ, η, θ, ι 
της παραγρ. 1 του άρθρου 20 του ισχύοντα ΚΕ/ΚΕΣΕΝ ως 
ακολούθως: 

«δ, ε, στ, ζ, η, θ». 

4. Την αντικατάσταση του θέματος του τμήματος Ειδι¬ 
κής Εκπαίδευσης στην ασφάλεια πετρελαιοφόρων,της 
διάρκειας σπουδών και των προϋποθέσεων εγγραφής 
του Παραρτήματος Η, ως ακολούθως; 

«ΠΡΟΓΡΑΜΜΑ ΕΚΠΑΙΔΕΥΣΗΣ ΣΤΑ ΔΕΞΑΜΕΝΟΠΛΟΙΑ 
(ΟΙΕ ΤΑΝΚΕΗ ΤΒΑΙΝΙΝΘ ΡΒΟΘΒΑΜΜΕ) 

Διάρκεια σπουδών: 8 εργάσιμες ημέρες 

Προϋποθέσεις εγγραφής: Τουλάχιστον 3 μήνες θαλάσ¬ 
σια προϋπηρεσία σε δεξαμενόπλοια οποιουδήποτε εί¬ 
δους και πιστοποιητικό του τμήματος βασικής εκπαίδευ¬ 
σης στην ασφάλεια πετρελαιοφόρων, δεξαμενοπλοίων 
μεταφοράς χημικών και υγραεριοφόρων. 

Αφορά Πλοιάρχους και Μηχανικούς πάσης τάξης κα¬ 
θώς και λοιπό προσωπικό του πλοίου που είναι επιφορτι¬ 
σμένο με ειδικά καθήκοντα και άμεση ευθύνη όσον αφα- 
ρά,τα μέσα φορτοεκφόρτωσης, φόρτωσης και εκφόρτω- 
σης του φορτίου και πιστοποιείται κατάλληλα. Η 
πιστοποίηση των υποψηφίων για τις σπουδές των Παραρ¬ 
τημάτων Η και ΙΑ γίνεται ενιαία». 

5. Την αντικατάσταση,του θέματος του τμήματος Ειδι¬ 
κής Εκπαίδευσης στην πλύση με αργό πετρέλαιο, της 
διάρκειας σπουδών, και των προϋποθέσεων εγγραφής 
του Παραρτήματος ΙΑ ως ακολούθως: 

«ΠΡΟΓΡΑΜΜΑ ΕΚΠΑΙΔΕΥΣΗΣ ΣΤΗΝ ΠΛΥΣΗ ΜΕ ΑΡΓΟ 
ΠΕΤΡΕΛΑΙΟ (ΟΟνν ΤΒΑΙΝΙΝΘ ΡΒΟΘΒΑΜΜΕ) 

Διάρκεια σπουδών: 2 εργάσιμες ημέρες 

Προϋποθέσεις εγγραφής: Ισχύουν οι αυτές με του Πα¬ 
ραρτήματος Η. 

6. Το δεύτερο εδάφιο τη ς Δ ενότητας της π αραγρ. 2 του 
Παραρτήματος ΙΘ αντικαθίσταται ως ακολούθως: 

«Ε ΕΝΟΤΗΤΑ: Προσωπικό που παρέχει άμεσες υπηρε¬ 
σίες προς τους επιβάτες σε χώρους επιβατών. Όσοι εν¬ 
διαφερόμενοι πρόκειται να φοιτήσουν στις παραπάνω ε¬ 
νότητες (Α, Β, Γ, Δ, Ε) υποβάλλουν αίτηση στη γραμμα¬ 
τεία της Σχολής αναφέροντας μέσα σ'αυτή την 
ειδικότητα ή και τα καθήκοντα που επιφορτίζονται. 

Εναλλακτικά μόνο για το προσωπικό της Ε ενότητας δύ- 
ναται να γίνεται η πιστοποίησή του από τη Σχολή αφού 
πρώτα προσκομίσουν στη γραμματεία βεβαίωση του 
Πλοιάρχου που να βεβαιώνει ότι έχουν εκπαιδευτεί επί 
του πλοίου και έχουν επαρκείς γνώσεις και δεξιότητες 
στα γνωστικά αντικείμενα που μνημονεύονται στην εν λό¬ 
γω ενότητα». 

7. Το δεύτερο εδάφιοτηςπαραγρ.3του Παραρτήματος 
ΙΘ αντικαθίσταται ως ακολούθως: 

«Η εκπαίδευση των Γ, Δ και Ε ενοτήτων είναι επαναλαμ¬ 
βανόμενη κάθε πέντε (5) έτη ή όσοι είναι ήδη πιστοποιη¬ 
μένοι στο παρελθόν, προσκομίζουν στη γραμματεία της 
Σχολής βεβαίωση του Πλοιάρχου η οποία βεβαιώνειτην ε¬ 
πάρκεια των γνώσεων των παραπάνω ενοτήτων προκει- 
μένου τα πιστοποιητικά τους να θεωρηθούν εκ νέου». 

8. Την προσθήκη παραγράφου 7 στο Παράρτημα ΙΘτου 
ισχύοντα ΚΕ/ΚΕΣΕΝ ως ακολούθως: 

«7, Σπουδαστής αποτυχών στο Βασικό ή τα Ειδικά Σχο- 

λεία Εκπαίδευσης δεν υποχρεούται σε επαναφοίτηση αλ¬ 
λά σε επανεξέταση κατά τις εξετάσεις των επομένων Σχο¬ 
λείων». 

9. Στην αναλυτική ύλη του Παραρτήματος 10 καθορίζε¬ 
ται αναλυτική ύλη των ενοτήτων Δ και Ε ως ακολούθως: 

■<Δ ΕΝΟΤΗΤΑ: Εκπαίδευση προσωπικού στην αντιμετώ¬ 
πιση κρίσιμων καταστάσεων και ανθρώπινη συμπεριφορά 
ΟΤαίηίηη ίπ οπείε πΐ3Π39βΓηθηΙ3Πά Μυσιαπ όθΐΊΒνίουΓ). 

1. Οργάνωση διαδικασιών εκτάκτου ανάγκης επί του 
πλοίου. 

α. Βασική γνώση για τη γενική σχεδίαση του πλοίου,των 
κανονισμών ασφάλειας, σχεδίων και διαδικασιών εκτά¬ 
κτου ανάγκης. 

2. Σπουδαιότητα των αρχών περί ανάπτυξης συγκεκρι¬ 
μένων διαδικασιών εκτάκτου ανάγκης επί του πλοίου ό¬ 
πως προσχεδιασμένα & προγραμματισμένα γυμνάσια και 
την ανάγκη τήρησης αυτών από το προσωπικό του πλοί¬ 
ου σε περιπτώσεις εκτάκτων περιστατικών. 

3. Ικανότητα βελτιοποίησης χρήσης των διαθέσιμων μέ¬ 
σων, του προσωπικού και εξοπλισμού του πλοίου και την 
ικανότητα αυτοσχεδιασμού αν προκύπτει τέτοια ανάγκη. 

Ικανότητα οργάνωσης γυμνασίων για τη διατήρηση του 
πλοίου σε διαρκή κατάσταση ετοιμότητας. 

Ικανότητα αρχικής εκτίμησης και ελέγχου παροχής α¬ 
ποτελεσματικής αντίδρασης σε περιπτώσεις εκτάκτων 
περιστατικών σύμφωνα με καθιερωμένες διαδικασίες ε¬ 
κτάκτου ανάγκης. 

4. Ικανότητα ηγετικών και διοικητικών δεξιοτήτων για 
την καθοδήγηση άλλων και τη λήψη απόφασης άμεσα,σε 
καταστάσεις εκτάκτου ανάγκης, την παρακίνηση την εν¬ 
θάρρυνση και τον καθησυχασμό των επιβατών και άλλου 
προσωπικού. 

5. Ικανότητα χειρισμού ανθρώπινου στρές (άγχους), 
συμπτωμάτων, κατανόησης και τυχόν επηρεασμού της α¬ 
πόδοσης τέτοιων ατόμων σε καταστάσεις εκτάκτου ανά¬ 
γκης. 

6. Έλεγχος επιβατών και άλλου προσωπικού κατά τη 
διάρκεια περιστατικών εκτάκτου ανάγκης. 

7. Επίγνωση των γενικών προτύπων αντίδρασης των ε¬ 
πιβατών και άλλου προσωπικού με την πιθανότητα ενδε¬ 
χόμενου ότι, πολλοί άνθρωποι δεν αποδέχονται άμεσα το 
γεγονός ότι υπάρχει κατάσταση εκτάκτου ανάγκης ή ορι¬ 
σμένοι άνθρωποι μπορεί να εκδηλώσουν πανικό και συ¬ 
μπεριφορά σε μη φυσιολογικά και λογικά επίπεδα. 

8. Επίγνωση ότι επιβάτες και άλλο προσωπικό του πλοί¬ 
ου μπορεί μεταξύ των άλλων να αρχίσουν να ψάχνουν για 
συγγενείς, φίλους ή προσωπικά τους είδη και να αναζη¬ 
τήσουν καταφύγιο στις καμπίνες ή άλλους χώρους του 
πλοίου διότι πιστεύουν ότι έτσι μπορούν να διαφύγουν 
τον κίνδυνο. 

9. Επίτευξη αποτελεσματικών επικοινωνιών και η παρο¬ 
χή σαφών και επακριβών οδηγιών και αναφορών, προκει- 
μένου να μην υπάρχει σύγχυση κατά την ανταλλαγή πλη¬ 
ροφοριών από επιβάτες και άλλο προσωπικό. 

10. Ικανότητα παροχής σχετικών πληροφοριών προς 
τους επιβάτες και άλλο προσωπικό κατά τη διάρκεια πε¬ 
ριστατικού εκτάκτου ανάγκης, να τους τηρεί ενήμερους 
για την όλη κατάσταση και να τους κοινοποιεί κάθε ενέρ¬ 
γεια που απαιτείται από αυτούς λαμβάνοντας υπόψη: (1) 
την καθομιλουμένη γλώσσα τους ή την ανάγκη για επικοι¬ 
νωνία με άλλα μέσα όπως με επίδειξη, με σήματα χεριού 
ή εφιστώντας την προσοχή τους στις θέσεις των οδηγιών, 
σταθμών συγκέντρωσης ή τους διαδρόμους διαφυγής ό¬ 


ταν η επικοινωνία διαζώσης είναι πρακτικά ανέφικτη. (2) 
τη γλώσσα ή γλώσσες δια των οποίων μπορούν να μετα¬ 
δίδονται επείγουσες ανακοινώσεις στη διάρκεια κατά¬ 
στασης εκτάκτου ανάγκης ή γυμνασίου για τη μετάδοση 
σηματικών οδηγιών προς τους επιβάτες και να διευκολύ¬ 
νονται τα μέλη του πληρώματος στην υποβοήθηση των ε¬ 
πιβατών. 

11. Βασικές γνώσεις για τα γενικά χαρακτηριστικά των 
όχλων, ψυχολογικός νόμος της διανοητικής ενότητας. 

Αισθήματα και ηθική των μαζών - Ιδέες, σκέψεις και φα¬ 
ντασία του όχλου. 

12, Οι οχλαγωγοί (Δημιουργοί) και τα μέσα δράσης για 
την πειθώ τους. 

Ταξινόμηση των μαζών. Ετερογενείς/ομοιαγενείς μά¬ 
ζες». 

«Ε, ΕΝΟΤΗΤΑ: Εκπαίδευση ασφάλειας του προσωπι¬ 
κού που παρέχει άμεσες υπηρεσίες στους επιβάτες σε 
χώρους επιβατών (V/2-3). 

ΕΠΙΚΟΙΝΩΝΙΑ 

- Ικανότητα για επίτευξη αποτελεσματικής επικοινω¬ 
νίας, λαμβάνοντας υπ’ όψιν: 

• 1 την σπουδαιότητα σαφών και κατανοητών οδηγιών 
και αναφορών 

• 2 την ανάγκη ενθάρυνσης και αμφίδρομης ανταλλα¬ 
γής πληροφοριών με τους επιβάτες και το πλήρωμα. 

• 3 την πιθανότητα χρήσης περιορισμένου λεξιλογίου 
στην Αγγλική γλώσσα για παροχή βασικών οδηγιών σε ε¬ 
πιβάτες που χρειάζονται βοήθεια, ανεξάρτητα από την 
μητρική γλώσσα πληρώματος και επιβατών. 

- Ικανότητα παροχής σχετικών οδηγιών στους επιβάτες 
και άλλα πρόσωπα κατά την διάρκεια επειγόντων περι¬ 
στατικών, ενημέρωση τους σχετικά με την κρατούσα κα¬ 
τάσταση και ικανότητα μετάδοσης πληροφοριών σχετικά 
με πιθανές απαιτούμενες ενέργειες από αυτούς, λαμβά¬ 
νοντας υπ’ όψιν: 

• 1 την κατάλληλη γλώσσα ή γλώσσες των κυριάρχων 
εθνικοτήτων των επιβατών και άλλων προσώπων που δια- 
κινούνται κατά το ταξίδι 

• 2 την πιθανή ανάγκη επικοινωνίας κατά την διάρκεια 
περιστατικών επείγοντος με άλλους τρόπους όπως με ε¬ 
πίδειξη, με σήματα με τα χέρια ή την προσέλκυση στο ση¬ 
μείο παροχής οδηγιών, στους σταθμούς διαίρεσης, σε 
συσκευές διάσωσης ή οδούς διαφυγής, όταν η προφορι¬ 
κή επικοινωνία είναι αδύνατη. 

• 3 τη γλώσσα στην οποία θα γίνονται ανακοινώσεις ε¬ 
πείγουσας φύσης κατά την διάρκεια επειγόντων περιστα¬ 
τικών ή γυμνασίων για ανακοίνωση κρίσιμων οδηγιών 
στους επιβάτες και την διευκόλυνση των μελών του πλη¬ 
ρώματος για παροχή βοήθειας στους επιβάτες. 

- Ικανότητα επίδειξης της χρήσης προσωπικών σωσσι- 
βίων μέσων στους επιβάτες. 

ΠΥΡΚΑΓΙΑ 

- Επισήμανση πυρκαγιάς 

- Σήμανση άυναγερμού 

- Κίνδυνος εισπνοής καπνού και προστασία αναπνοής 

ΣΥΣΚΕΥΕΣ ΔΙΑΣΩΣΗΣ ΣΕ ΠΕΡΙΠΤΩΣΗ ΕΓΚΑΤΑΛΕΙΨΗΣ 

ΤΟΥ ΠΛΟΙΟΥ 

- Σωστή χρήση κάθε εξοπλισμού διάσωσης ξεχωριστά 
π.χ. σωσίβια στολές κατάδυσης, σωσίβιας κουλούρας, 
σημάτων φωτός, καπνού κλπ. 

- Ικανότητα επίδειξης στους επιβάτες τη χρήση του 
προσωπικού εξοπλισμού διάσωσης. 

ΔΙΑΔΙΚΑΣΙΑ ΣΤΟΥΣ ΣΤΑΘΜΟΥΣ ΣΥΓΚΕΝΤΡΩΣΗΣ ΚΑΙ 
ΕΠΙΒΙΒΑΣΗΣ. 

- Η σπουδαιότητατης διατήρησης της τάξης 

- Η συγκέντρωση των επιβατών και η σημασία για την 
τήρηση σειράς προς αποφυγή πανικού {κατάλογοι και μέ¬ 
τρηση επιβατών για εκκένωση). 

- Τρόπος αντιμετώπισης μεγάλου ανθρωπίνου πλή¬ 
θους σε περιστατικά εκτάκτου ανάγκης. 

- Αρχές ομαδικής και ατομικής συμπεριφοράς ανθρώ¬ 
πων σε περιπτώσεις εκτάκτου ανάγκης. 

- Βασική προσέγγιση με στόχο τη μείωση του πανικού 
και την αποκατάσταση της ψυχραιμίας και της ηρεμίας 
των ανθρώπων. 

- Τη χρήση, όπου είναι απαραίτητο καταλόγων επιβα¬ 
τών για σκοπούς απαρίθμησης πριν την εκκένωση. 

- Τη διασφάλιση ότι οι επιβάτες είναι κατάλληλα ενδε- 
δυμένοι και είναι τα σωσίβια δεμένα σωστά». 

10. Όσοι ενδιαφερόμενοι αποφοιτούν ή έχουν ήδη απο¬ 
φοιτήσει κατάτο παρελθόν με επιτυχία απότο ΕιδικόΤμή- 
μα Εκπαίδευσης Επιβατηγών Οχηματαγωγών πλοίων 
(ΒΟ-ΠΟ) του Παραρτήματος ΙΘ θα τους χορηγείται, μετά 
από αίτησή τους και δεύτερον πιστοποιητικό (Υπόδειγμα 
I) του ΚΕ/ΚΕΣΕΝ στο οποίο θα αναφέρονται οι αντίστοι¬ 
χες Ενότητες του Κανονισμού ν/3της Δ.Σ. δΤΟνν-78 που 
αφορά τα Επιβατηγά πλοία διεθνών πλόων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Μαρτίου 1998 

Ο Γενικός Γραμματέας 
ΑΘΑΝΑΣΙΟΣ ΤΣΟΥΡΟΠΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Διορθώνεται η Φ. 53642/24544/97/ 14.1.1998 Υπουργι¬ 
κή απόφαση που δημοσιεύθηκε στο Φ.Ε.Κ. 41/27.1.1998 
(τεύχος Β') ως εξής: 

Δεν εγκρίνεται η αλλαγή του κυρίου ονόματος του από 
«Ντόναλντ» σε «Ντόναλντ - Γεώργιος». 

(Απότο Υπ. Εσωτ., Δημ. Διοίκησης και Αποκέντρωσης) 
-♦- 

Ο) 

Στη Φ. 15328/22303/97/29.1.1998 απόφαση του Υφυπ. 
Εσωτερικών που δημοσιεύτηκε στο ΦΕΚ 114/12.2,1998 
(τ. Β') στη σελίδα 1124 α' στήλη και στο 4ο στίχο της από¬ 
φασης επιφέρεται η πιο κάτω διόρθωση: 

Από το λανθασμένο «αλλογενούς αλλοδαπής 
ΚΑΡΙΠΙΔΙΟΥ...» στο ορθό «αλλογενούς αλλοδαπής 
ΚΑΡΙΠΙΔΟΥ...». 

(Από το Εθνικό Τυπογραφείο) 
-*- 

( 10 ) 

Στο ΦΕΚ 1022/20.11.97 τ.Β' που δημοσιεύθηκε η Φ. 
13.1/962/Γ1 /1281 απόφαση του ΥΠ.Ε.Π.Θ. γίνονται οι πα¬ 
ρακάτω διορθώσεις: 

Σελ. 13042 στα έχοντας υπόψη αριθμ. 7: Ν. 2525/97 α¬ 
ντί εσφαλμένου Ν. 2527/97. 

Σελ. 13043 παράγραφος 4 σειρά 12η: δραστηριοτήτων 
αντί εσφαλμένου δραστηριοτήτω. 

(Απότο Υπουργείο Εθν. Παιδείας και Θρησκευμάτων) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 ( 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

5239 762 ΠΑΤΡΑ ( 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 ( 

ΚΟΜΟΤΗΝΗ ( 

5248 320 Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέ)&>ι Β σελίδες 200 δρχ. 

ΤΙΜΗ ΦΥΜΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαΰξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος Κ.Α.Ε. Προϋπολογισμού Κ.Α.Ε. εσόδου υπέρ 

_____2531_ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 - 3.500 >. 

Γ' (Διορισμοί, απολύσεις κ.λπ. Δημ. Υπαλλήλων) 15.000 » 750 >. 

Δ' (Απαλλοτριώσεις, πολεοδομία κ.λπ.) 70,000 » 3 500 » 

Αναπτυξιακών Πράξεων (Τ.Α.Π.Σ.) 30.000 » 1.500 

Ν.Π.Δ.Δ. (Διορισμοί κ.λπ. προσωπικού Ν.Π,Δ.Δ.) 15.000 » 750 

Παράρτημα (Πίνακες επιτυχόντων διαγωνισμών κ.τλ.) 5.000 » 250 

Δελτίο Βιομηχανικής Ιδιοκτησίας (Δ.Ε.Β.ί.) 10.000 »» 500 » 

Ανωτάτου Ειδικού Δικαστηρίου (Α.Ε.Δ.) 3.000 >. 150 .. 

Προκηρύξεων Α.Σ.Ε.Π. 10.000 >· 500 » 

Ανωνύμων Εταιρειών & Ε.Π.Ε. 250.000 »» 12.500 .. 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε .Π.Ε. 250.000 I 12^00 I 

' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία ίου Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπρσττεται στην Αθήνα από το Ταμείο του ΤΑΠΕΤ 
(Σολωμου 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' 0ι Νομαρ Χ ιακέ ς Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

’ Η συνδρ °Μή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγραφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








